b'\n_START_ARTICLE_\nCasa del Mig\n_START_SECTION_\nPatrimoni\n_START_PARAGRAPH_\nAquest edifici \xc3\xa9s, junt amb l\'arc monumental d\'acc\xc3\xa9s, l\'\xc3\xbanic que resta de la important f\xc3\xa0brica t\xc3\xa8xtil que es deia "L\'Espanya Industrial". Aquesta construcci\xc3\xb3 que s\'ha conservat, fou una part de les oficines d\'aquell complex fabril que al passar a propietat municipal l\'han adaptat com a centre de cultura i avui es troba dins una zona enjardinada i aqu\xc3\xa0tica d\'\xc3\xbas p\xc3\xbablic, anomenat "Parc de l\'Espanya Industrial".\n_START_SECTION_\nHist\xc3\xb2ria\n_START_PARAGRAPH_\nL\'Espanya Industrial fou fundada l\'any 1849 per la nissaga de teixidors, els Muntadas, que, procedents d\'Igualada s\'establiren a Barcelona, primer al carrer de la Riereta i m\xc3\xa9s tard inauguraren la gran f\xc3\xa0brica de Sants, amb molta intensa activitat de la qual es benefici\xc3\xa0 la classe treballadora de la barriada. Fou un empori industrial molt progressiu de l\'art del teixit.'